(1)

L-Artikolu 2 huwa emendat kif ġej: (a) il-paragrafu 2 huwa sostitwit b’dan li ġej: “2. L-iskambju u l-ħżin ta’ informazzjoni meħtieġa għad-dikjarazzjonijiet, in-notifiki u l-prova tal-istatus doganali għandhom ikunu soġġetti għar-rekwiżiti komuni tad-data stabbiliti fl-Anness B, mid-dati tal-iskjerament jew l-immodernizzar tas-sistemi elettroniċi elenkati fl-Anness C, kif stabbilit fl-Anness tad-Deċiżjoni ta’ Implimentazzjoni tal-Kummissjoni (UE) 2019/2151 (*1). (*1) Id-Deċiżjoni ta’ Implimentazzjoni tal-Kummissjoni (UE) 2019/2151 tat-13 ta’ Diċembru 2019 li tistabbilixxi l-programm ta’ ħidma relatat mal-iżvilupp u t-tnedija tas-sistemi elettroniċi previsti fil-Kodiċi Doganali tal-Unjoni (ĠU L 325, 16.12.2019, p. 168).”;" (b) il-paragrafu 3 jitħassar; (c) il-paragrafu 4 huwa sostitwit bit-test li ġej: “4. L-iskambju u l-ħżin ta’ informazzjoni meħtieġa għad-dikjarazzjonijiet, in-notifiki u l-prova tal-istatus doganali għandhom ikunu soġġetti għar-rekwiżiti tad-data stabbiliti fl-Anness 9 tar-Regolament Delegat (UE) 2016/341, kif ġej: (a) sad-data tal-iskjerament tas-Sistema Awtomatizzata tal-Esportazzjoni tal-KDU stabbilita fl-Anness tad-Deċiżjoni ta’ Implimentazzjoni (UE) 2019/2151, għall-każijiet koperti mill-kolonni A1, A2, B1 u C1 tal-Anness B ta’ dan ir-Regolament; (b) sad-data tal-iskjerament tal-Komponent 1 tas-sistema elettronika tal-Proċeduri Speċjali tal-KDU stabbilita fl-Anness tad-Deċiżjoni ta’ Implimentazzjoni (UE) 2019/2151, għall-każijiet koperti mill-kolonni B2 u B3 tal-Anness B ta’ dan ir-Regolament; (c) sad-data tal-iskjerament tal-fażi 5 tas-Sistema Ġdida ta' Tranżitu Kompjuterizzata tal-KDU kif stabbilit fl-Anness tad-Deċiżjoni ta’ Implimentazzjoni (UE) 2019/2151, għall-każijiet koperti mill-kolonna D1 tal-Anness B ta’ dan ir-Regolament; (d) sad-data tal-iskjerament tal-fażi 1 tal-Prova tal-Istatus tal-Unjoni tal-KDU stabbilita fl-Anness tad-Deċiżjoni ta’ Implimentazzjoni (UE) 2019/2151, għall-każijiet koperti mill-kolonna E1 tal-Anness B ta’ dan ir-Regolament; (e) sad-data tal-iskjerament tar-rilaxx 2 tas-Sistema tal-Kontroll tal-Importazzjoni tal-KDU kif stabbilit fl-Anness tad-Deċiżjoni ta’ Implimentazzjoni (UE) 2019/2151, għall-każijiet koperti mill-kolonni F20 u F30 tal-Anness B ta’ dan ir-Regolament u għan-notifika ta’ devjazzjoni tal-inġenji tal-ajru; (f) sad-data tal-iskjerament tar-rilaxx 3 tas-Sistema tal-Kontroll tal-Importazzjoni tal-KDU kif stabbilit fl-Anness tad-Deċiżjoni ta’ Implimentazzjoni (UE) 2019/2151, għall-każijiet koperti mill-kolonni F10, F50 u F51 tal-Anness B ta’ dan ir-Regolament u għan-notifika ta’ devjazzjoni tal-bastimenti tat-tbaħħir; (g) sakemm jiġu aġġornati s-Sistemi tal-Importazzjoni Nazzjonali kif stabbilit fl-Anness tad-Deċiżjoni ta’ Implimentazzjoni (UE) 2019/2151, għall-każijiet koperti mill-kolonni H1 sa H4 u I1 tal-Anness B ta’ dan ir-Regolament. Meta r-rekwiżiti tad-data għall-iskambju u l-ħżin ta' informazzjoni meħtieġa għad-dikjarazzjonijiet, in-notifiki u l-prova tal-istatus doganali mhumiex stabbiliti fl-Anness 9 tar-Regolament Delegat (UE) 2016/341, l-Istati Membri għandhom jiżguraw li r-rekwiżiti tad-data rispettivi jkunu tali li jiġġustifikaw l-applikazzjoni tad-dispożizzjonijiet li jirregolaw dawk id-dikjarazzjonijiet, in-notifiki u l-prova tal-istatus doganali.”; (d) jiddaħħal il-paragrafu 4a ġdid li ġej: “4a. B’deroga mill-paragrafi 2 u 4, l-awtoritajiet doganali jistgħu jiddeċiedu li japplikaw ir-rekwiżiti tad-data komuni stabbiliti fil-kolonni H1 sa H6, I1 u I2 tal-Anness D ta’ dan ir-Regolament sad-data li fiha dawk l-awtoritajiet doganali jvaraw l-ewwel fażi ta’ Żdoganar Ċentralizzat għall-Importazzjoni tal-KDU msemmija fl-Anness tad-Deċiżjoni ta’ Implimentazzjoni (UE) 2019/2151.”.